8. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 397703/11733 της 8/18 Νοεμ. 1971 (ΦΕΚ Β΄ 928) Περί αναστολής επεκτάσεως ποικιλιών αμπέλου Έχοντες υπ’όψει: α)Το άρθρ. 3 (παρ. 2 και 3) του Ν.Δ. 243/1969 «περί βελτιώσεως και προστασίας της αμπελουργικής παραγωγής». β)Τας υπ’ αριθ. 13 και 16/1971 γνωμοδοτήσεις της Κ.Ε.Π.Ο. και γ)Τα ανακύπτοντα προβλήματα ως εκ των υφισταμένων τάσεων εις την αμπελοκαλλιέργειαν και την ανάγκην αντιμετωπίσεώς των, αποφασίζομεν 1.Από της δημοσιεύσεως της παρούσης και επί πενταετίαν, αναστέλλεται η επέκτασις των αμπελώνων των κάτωθι ποικιλιών αμπέλου, εις τας αντιστοίχως αναγραφομένας περιοχάς: α)Σαββατιανό εις την περιοχήν Νομού Αττικής, εις την ζώνην ονομασίας προελεύσεως Ν.Αγχιάλου και εις την ζώνην ονομασίας προελεύσεως Νεμέας, εις ην δεν επιτρέπεται η φύτευσις και πάσης ετέρας ποικιλίας, πλην της ερυθράς ποικιλίας Αγιωργήτικα. β)Σκυλοπνίχτης, εις την ζώνην ονομασίας προελεύσεως Μαντινείας. γ)Γουστολίδι, εις την ζώνην του Μοσχάτου περιοχής Αχαΐας. δ)Ασπρούδια Πατρών, εις την Β.Δ. Πελοπόννησον. ε)Ταχτάς και Ρωμαίϊκο, εις Κρήτην. ς)Κολλινιάτικα, εις Πελλοπόνησον. ζ)Μοσχάτο Αμβούργου, εις τον Νομόν Λαρίσης. η)CINSAUT, εις Θεσσαλίαν, Μακεδονίαν και Θράκην. θ)Όψιμο Εδέσσης, εις την Μακεδονίαν. ι)GRAND NOIR, Σέφκα εις την Μακεδονίαν και Θράκην. ια)Όψιμο Σουφλίου, εις Θράκην. ιβ)Μπεκάρι και Βλάχικο, εις την ζώνην των πέριξ της Ζίτσης Κοινοτήτων. Ομοίως, αναστέλλεται και η ανασύστασις φυτειών της ποικιλίας Σαββατιανό εις την ζώνην της Νεμέας και των ποικιλιών εις τας ζώνας, περί ων τα εδάφ. β, γ, δ, ε, ς και ιβ. 2.Αι ανασυστάσεις φυτειών των ανωτέρω ποικιλιών, επιτρέπονται κατόπιν αδείας της οικείας Δ/νσεως Γεωργίας, χορηγουμένης υπό τους όρους και προϋποθέσεις της υπ’ αριθ. 343889/11524/1810-69 αποφάσεως δημοσιευθείσης εις το υπ’ αριθ. 716 ΦΕΚ (τευχ. Β΄) της 31-10-1969 «περί ανασυστάσεως φυτειών Κορινθιακής και Σουλτανίνας αναλόγως προσαρμοζομένης. Εν προκειμένω, ισχύουν αναλόγως προσαρμοζόμενα, τα έντυπα, άτινα ορίζονται δια της προμνησθείσης αποφάσεως και υποδείγματα των οποίων επισυνάπτονται τη παρούση. Ειδικώτερον, η ανασύστασις φυτειών της ποικιλίας Ρωμαίϊκο, επιτρέπεται μόνον εφ’ όσον ο υπέρ ου η άδεια φυτεύση τα 25% της υπό ανασύστασιν εκτάσεως δια της ποικιλίας Μανδηλαριά, του όρου τούτου αναγραφομένου επί της αδείας. 16.Θ.κ.7 Προστασία Αμπελουργικής Παραγωγής Προστασία Αμπελουργικής Παραγωγής 16.Θ.κ.8-9 3.Οι παραβάται τιμωρούνται, βάσει του άρθρ. 18 του Ν.Δ. 243/1969. Η παρούσα δημοσιευθήτω δια της Εφημερίδος της Κυβερνήσεως.  (Ακολουθούν υποδείγματα εντύπων).

[Source: greek_legal_code_raptarchis | Tokens: 2334]